CELEX: 32020D1802
Language: da
Date: 2020-11-27 00:00:00
Title: Kommissionens afgørelse (EU) 2020/1802 af 27. november 2020 om ændring af brugervejledningen, der beskriver de skridt, det er nødvendigt at tage for at deltage i EMAS under Europa-Parlamentets og Rådets forordning (EF) nr. 1221/2009 om organisationers frivillige deltagelse i en fællesskabsordning for miljøledelse og miljørevision (EMAS) (meddelt under nummer C(2020) 8151) (EØS-relevant tekst)

1.12.2020   
               
               
                  DA
               
               
                  Den Europæiske Unions Tidende
               
               
                  L 402/51
               
            
         KOMMISSIONENS AFGØRELSE (EU) 2020/1802
         af 27. november 2020
         om ændring af brugervejledningen, der beskriver de skridt, det er nødvendigt at tage for at deltage i EMAS under Europa-Parlamentets og Rådets forordning (EF) nr. 1221/2009 om organisationers frivillige deltagelse i en fællesskabsordning for miljøledelse og miljørevision (EMAS)
         
            
               (meddelt under nummer C(2020) 8151)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1221/2009 af 25. november 2009 om organisationers frivillige deltagelse i en fællesskabsordning for miljøledelse og miljørevision (EMAS) og om ophævelse af forordning (EF) nr. 761/2001 og Kommissionens beslutning 2001/681/EF og 2006/193/EF (1), særlig artikel 46, stk. 5, og
         ud fra følgende betragtninger:
         
                     (1)
                  
                  
                     Kommissionens afgørelse (EU) 2017/2285 af 6. december 2017 om ændring af brugervejledningen, der beskriver de skridt, det er nødvendigt at tage for at deltage i EMAS under Europa-Parlamentets og Rådets forordning (EF) nr. 1221/2009 om organisationers frivillige deltagelse i en fællesskabsordning for miljøledelse og miljørevision (EMAS) (2) definerer i punkt 2.4.3 i bilag I kravene vedrørende anvendelsen af en stikprøvemetode til at verificere organisationer med flere anlægsområder.
                  
               
                     (2)
                  
                  
                     Punkt 2.4.3.3, litra a) i brugervejledningen i bilag I til afgørelse (EU) 2017/2285 definerer sektorer, hvori anvendelsen af en stikprøvemetode til at verificere registrering af organisationer med flere anlægsområder kan tillades (tabel 9).
                  
               
                     (3)
                  
                  
                     Punkt 2.4.3.3, litra b) i brugervejledningen definerer sektorer, hvori anvendelsen af en stikprøvemetode til at verificere organisationer med flere anlægsområder kan tillades i pilotprojekter (tabel 10), og specificerer, at EMAS-udvalget efter et pilotprojekt og på grundlag af pilotprojektets evaluering kan anbefale at opføre sektoren på listen over sektorer, hvori det er tilladt at anvende en stikprøvemetode (tabel 9).
                  
               
                     (4)
                  
                  
                     Der er blevet gennemført to pilotprojekter i sektorer, som er opført på listen i tabel 10, i Tyskland: et projekt i detailsektoren (NACE-kode 47.1) og et projekt for institutionsophold (NACE-kode 87) og sociale foranstaltninger uden institutionsophold (NACE-kode 88). En evaluering af disse pilotprojekter blev forelagt EMAS-udvalget.
                  
               
                     (5)
                  
                  
                     På grundlag af evalueringen af pilotprojektet anbefalede EMAS-udvalget at opføre sektorerne på listen over sektorer, i hvilke det er tilladt at anvende en stikprøvemetode (tabel 9).
                  
               VEDTAGET DENNE AFGØRELSE:
         
            Artikel 1
            NACE-koderne 47.1, 87 og 88 er sektorer, hvori anvendelsen af en stikprøvemetode til at verificere organisationer med flere anlægsområder kan tillades. Disse sektorer flyttes derfor fra tabel 10 til tabel 9 i brugervejledningens bilag I.
         
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 27. november 2020.
            
               
                  På Kommissionens vegne
               
               Virginijus SINKEVIČIUS
               
                  Medlem af Kommissionen
               
            
         
         
            (1)  EUT L 342 af 22.12.2009, s. 1.
         
            (2)  EUT L 328 af 12.12.2017, s. 38.